ten behoirliken tijde opde voirs goede hebben ende moegen maken zijn
berringhe opte heggen haghen ende heyden ter minster schaden
sonder opte bossche oft aen dopgaende hout enighe schade te doene
It sall de voirs wyn de voirs goede laten tsijnen afscheiden
alsoe hij die vand tsijnen aencomene te weten den couther over
de zijde te champels wairt tot aenden poel die gelegen es naist
der haghen vanden tympelen met rogghe besaeyt op vier getidege
voren ere vanden selven poele tot aende haghe oic met rogghe
besaeyt op drie getideghe voren Ende desgelijcx vanden land
vanden selven arde gelegen omtrint fockynsaert oic op drie
getidege voren besaeyt met rogghe It een halff boender achter
der bouwetten hoff een half boender op dwavervelt en twee
dachmail achter de heyde all met rogghe besaeyt op vier
getideghe voren Ende beide de couthen voe de porte tot aenden
lesten poel die leeght naist der haghen vanden tempelen vors
de brake ende stortte dairaff eens geerijt Ende den hoff voe
de porte achter den ovenboir plich te zijne sall hij ten lesten
jaire besloten laten It en sall de vors wyn gheen vanden vors
goeden moegen hoervruchten It sall de voirs wyn alle
jaire int voirs hoff leven xv walmen goet en cusbair
om de voirs huyse dair mede te deckene ende alsmen die
verdect zo sal de voirs wyn niet wederstaende des voirs es
den wercklieden den montcost gheven Voirt sall de vors wyn
alle tstroe opte voirs lande jairlicx wassende int vors hof
bringhen ende met zijnen beesten aldair etten slijten en
te meste bekeen ende dat wederom uutvuen opte voirs lande
tslants meesten pfijte also wel ten versten als ten naisten It
al de voirs wyn jairlicx den voirs termijn duende sond afslach
vanden voirs pachte gheven der voirs weduwen en heuren kyndn
vier zister corens pacht en mate van wave ende int vors hof
leven It sall de voirs wyn int voirs hoff houden ten minsten
hondert scape alle zijnen tijt duende ende selve dair inne woenen
It waert dat de voirs wyn aende vruchten vanden vors goeden
enighe schade lede van tempeeste oft gemeynen orloghe daf
selen hem de voirs weduwe en henr kynde rastoir doen gelijc
ande heen en goede mannen boven ende beneden huen pechtenen
doen selen gevielt oic dat enighe schade geschiedde van brande
aen de huysinghe vanden voirs hove uut ocsuyne svors wynnen
die schade sal de selve wyn hen oprichten ten prijse van
goeden mannen Item wairt dat de voirs wyn in enigen
gebreke wae van enighen der vors poenten te voldoene dat hij